Det er godt og vel 10 måneder siden, at Per Christensen trak sig som formand for fagforbundet 3F, efter at BT afslørede hans dobbeltliv. Nu er den tidligere formand dog tilbage i selv samme fagforbund. Det oplyser Berlingske mandag. Ifølge mediet er den tidligere formand blevet ansat som faglig medarbejder hos 3F's lokalafdeling i Storkøbenhavn. Per Christensen er oprindeligt fra Nordjylland, hvor han startede sit engagement i fagbevægelsen gennem sit arbejde hos Aalborg Portland. Den tidligere formand havde ad to omgange haft et forhold til to kvinder på samme tid, uden de kendte til hinandens eksistens. Og den massive mediedækning fik til sidst Per Christensen til at trække sig fra sin formandspost. Intern splid Ansættelsen sker kort tid efter at fagforbundet afviklede sin kongres, hvor der formelt blev valgt en afløser for Per Christensen i form af Henning Overgaard. Her ophørte 3F også med at betale løn til Per Christensen som en del af en fratrædelsesaftale. Ifølge Berlingske har beslutningen om at genansætte Per Christensen skabt internt splid i 3F. TV2 Nord har tidligere dækket sagen , hvor formanden for 3F Aalborg, Allan Busk, kommenterede på den chokerende nyhed omkring Per Christensens dobbeltliv. Se TV2 Nords indslag om Allan Busk, der var chokeret over afsløringen af Per Christensens dobbeltliv:

Opsummering:
På trods af skandalen for små 10 måneder siden er Per Christensen blevet genansat hos 3F.